Document ID: 31994R1167

ΚΑΝΟΝΙΣΜΟΣ (ΕΚ) αριθ. 1167/94 ΤΗΣ ΕΠΙΤΡΟΠΗΣ της 24ης Μαΐου 1994 για διακανονισμούς περί εισαγωγών στην Κοινότητα ορισμένων κλωστοϋφαντουργικών προϊόντων (κατηγορίες 28, 68 και 97) καταγωγής Λαϊκής Δημοκρατίας της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 195/94 της Επιτροπής (2), και ιδίως το άρθρο 10,
Εκτιμώντας:
ότι το άρθρο 10 του κανονισμού (ΕΟΚ) αριθ. 3030/93 καθορίζει τους όρους υπό τους οποίους μπορεί να επιβληθούν ποσοτικά όρια-
ότι οι εισαγωγές στην Κοινότητα ορισμένων κλωστοϋφαντουργικών προϊόντων των κατηγοριών 28, 68 και 97 που απαριθμούνται στο παράρτημα και που κατάγονται από τη Λαϊκή Δημοκρατία της Κίνας (εφεξής καλούμενη "Κίνα") έχουν υπερβεί το επίπεδο που αναφέρεται στο άρθρο 10 παράγραφος 1 σε συνδυασμό με το παράρτημα IX του κανονισμού (ΕΟΚ) αριθ. 3030/93-
ότι, σύμφωνα με το άρθρο 10 παράγραφος 3 του κανονισμού (ΕΟΚ) αριθ. 3030/93, στις 8 Φεβρουαρίου 1994, η Κίνα ειδοποιήθηκε σχετικά με αίτηση για διενέργεια διαβουλεύσεων όσον αφορά εισαγωγές κλωστοϋφαντουργικών προϊόντων της κατηγορίας 97 στην Κοινότητα-
ότι, σύμφωνα με το άρθρο 10 παράγραφος 3 του κανονισμού (ΕΟΚ) αριθ. 3030/93, στις 25 Μαρτίου 1994, η Κίνα ειδοποιήθηκε σχετικά με αίτηση για διενέργεια διαβουλεύσεων όσον αφορά εισαγωγές κλωστοϋφαντουργικών προϊόντων των κατηγοριών 28 και 68 στην Κοινότητα-
ότι, εν αναμονή αμοιβαίως ικανοποιητικής λύσης, οι εισαγωγές στην Κοινότητα προϊόντων που υπάγονται στην κατηγορία 97 θα υπόκεινται προσωρινά σε ποσοτικό περιορισμό, για την περίοδο από 8 Φεβρουαρίου έως 7 Μαΐου 1994, βάσει του κανονισμού (ΕΚ) αριθ. 469/94 της Επιτροπής (3)-
ότι, εν αναμονή αμοιβαίως ικανοποιητικής λύσης, οι εισαγωγές στην Κοινότητα προϊόντων που υπάγονται στην κατηγορία 28 θα υπόκεινται προσωρινά σε ποσοτικό περιορισμό, για την περίοδο από 25 Μαρτίου έως 24 Ιουνίου 1994, βάσει του κανονισμού (ΕΚ) αριθ. 1135/94 της Επιτροπής (4)-
ότι, εν αναμονή αμοιβαίως ικανοποιητικής λύσης, οι εισαγωγές στην Κοινότητα προϊόντων που υπάγονται στην κατηγορία 68 θα υπόκεινται προσωρινά σε ποσοτικό περιορισμό, για την περίοδο από 25 Μαρτίου έως 24 Ιουνίου 1994, βάσει του κανονισμού (ΕΚ) αριθ. 1136/94 της Επιτροπής (5)-
ότι, ως αποτέλεσμα των διαβουλεύσεων αυτών, υπήρξε συμφωνία, οι εισαγωγές των εν λόγω κλωστοϋφαντουργικών προϊόντων να υπόκεινται οριστικά σε κοινοτικούς ποσοτικούς περιορισμούς-
ότι είναι αρμόζον να εφαρμοστούν, όσον αφορά τις εισαγωγές στην Κοινότητα προϊόντων στα οποία έχουν επιβληθεί ποσοτικά όρια, οι διατάξεις του κανονισμού (ΕΟΚ) αριθ. 3030/93, οι οποίες ισχύουν για τις εισαγωγές προϊόντων που υπόκεινται στα ποσοτικά όρια τα οποία απαριθμούνται στο παράρτημα V του εν λόγω κανονισμού-
ότι το άρθρο 10 παράγραφος 4 του κανονισμού (ΕΟΚ) αριθ. 3030/93 προβλέπει ότι, για να εξασφαλίζεται η τήρηση των ποσοτικών ορίων, θα εφαρμόζεται σύστημα διπλού ελέγχου σύμφωνα με το παράρτημα ΙΙΙ του εν λόγω κανονισμού-
ότι τα προϊόντα που υπάγονται στην κατηγορία 97, τα οποία εξήχθησαν από την Κίνα μεταξύ 8 Φεβρουαρίου 1994 και της ημερομηνίας έναρξης ισχύος του παρόντος κανονισμού, πρέπει να συμψηφισθούν με το ποσοτικό όριο για την περίοδο μεταξύ 8 Φεβρουαρίου και 31 Δεκεμβρίου 1994-
ότι τα προϊόντα που υπάγονται στις κατηγορίες 28 και 68, τα οποία εξήχθησαν από την Κίνα μεταξύ της 25 Μαρτίου 1994 και της ημερομηνίας έναρξης ισχύος του παρόντος κανονισμού, πρέπει να συμψηφισθούν με το ποσοτικό όριο για την περίοδο μεταξύ 25 Μαρτίου και 31 Δεκεμβρίου 1994-
ότι τα ποσοτικά όρια που εφαρμόζονται στις εισαγωγές προϊόντων, που υπάγονται στην κατηγορία 97, δεν πρέπει να εμποδίσουν την εισαγωγή προϊόντων που καλύπτονται από αυτά και που φορτώθηκαν από την Κίνα πριν από την ημερομηνία έναρξης του κανονισμού (ΕΚ) αριθ. 469/94-
ότι τα ποσοτικά όρια που εφαρμόζονται στις εισαγωγές προϊόντων, που υπάγονται στην κατηγορία 28, δεν πρέπει να εμποδίσουν την εισαγωγή προϊόντων που καλύπτονται από αυτά και που φορτώθηκαν από την Κίνα πριν από την ημερομηνία έναρξης του κανονισμού (ΕΚ) αριθ. 1135/94-
ότι τα ποσοτικά όρια που εφαρμόζονται στις εισαγωγές προϊόντων, που υπάγονται στην κατηγορία 68, δεν πρέπει να εμποδίσουν την εισαγωγή προϊόντων που καλύπτονται από αυτά και που φορτώθηκαν από την Κίνα πριν από την ημερομηνία έναρξης του κανονισμού (ΕΚ) αριθ. 1136/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 2, οι εισαγωγές στην Κοινότητα των κατηγοριών προϊόντων καταγωγής Κίνας που απαριθμούνται στο παράρτημα υπόκειται στα ποσοτικά όρια που ορίζονται στο εν λόγω παράρτημα.
Άρθρο 2
Οι εισαγωγές προϊόντων, που απαριθμούνται στο άρθρο 1 και τα οποία φορτώθηκαν από την Κίνα μετά την ημερομηνία έναρξης ισχύος του παρόντος κανονισμού, θα υπόκεινται πάντα στις διατάξεις του κανονισμού (ΕΟΚ) αριθ. 3030/93 οι οποίες ισχύουν για τις εισαγωγές στην Κοινότητα προϊόντων που υπόκεινται στα ποσοτικά όρια, τα οποία απαριθμούνται στο παράρτημα V του εν λόγω κανονισμού, ιδιαίτερα στο σύστημα διπλού ελέγχου το οποίο περιγράφεται στο παράρτημα ΙΙΙ του ιδίου κανονισμού.
Όλες οι ποσότητες προϊόντων που υπάγονται στις κατηγορίες 28 και 68, που φορτώθηκαν από την Κίνα για την Κοινότητα στις ή μετά τις 25 Μαρτίου 1994 και έχουν τεθεί σε ελεύθερη κυκλοφορία, θα αφαιρεθούν από τα αντίστοιχα ποσοτικά όρια που απαριθμούνται στο εν λόγω παράρτημα.
Όλες οι ποσότητες προϊόντων που υπάγονται στην κατηγορία 97, που φορτώθηκαν από την Κίνα για την Κοινότητα στις ή μετά τις 8 Φεβρουαρίου 1994 και έχουν τεθεί σε ελεύθερη κυκλοφορία, θα αφαιρεθούν από τα αντίστοιχα ποσοτικά όρια που απαριθμούνται στο εν λόγω παράρτημα.
Άρθρο 3
Τα εν λόγω ποσοτικά όρια που απαριθμούνται στο παράρτημα δεν εμποδίζουν την εισαγωγή των προϊόντων που υπάγονται στην κατηγορία 28, αλλά τα οποία φορτώθηκαν από την Κίνα πριν από την ημερομηνία έναρξης ισχύος του κανονισμού (ΕΚ) αριθ. 1135/94.
Τα ποσοτικά όρια που απαριθμούνται στο παράρτημα δεν εμποδίζουν την εισαγωγή των προϊόντων που υπάγονται στην κατηγορία 68, αλλά τα οποία φορτώθηκαν από την Κίνα πριν από την ημερομηνία έναρξης ισχύος του κανονισμού (ΕΚ) αριθ. 1136/94.
Τα ποσοτικά όρια που απαριθμούνται στο παράρτημα δεν εμποδίζουν την εισαγωγή των προϊόντων που υπάγονται στην κατηγορία 97, αλλά τα οποία φορτώθηκαν από την Κίνα πριν από την ημερομηνία έναρξης ισχύος του κανονισμού (ΕΚ) αριθ. 469/94.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Δεκεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 1994.

Labels: 18
3
1